**Indokolás**

**Budapest Főváros XI. Kerület Újbuda Önkormányzata Képviselő-testületének a veszélyhelyzet ideje alatt kötelező magatartásszabályokról szóló 44/2020. (XI. 11.) önkormányzati rendeletéhez**

**Az 1. §-hoz**

A Kormány az Alaptörvény 53. cikk (1) bekezdése alapján az élet- és vagyonbiztonságot veszélyeztető tömeges megbetegedést okozó koronavírus világjárvány következményeinek csökkentése érdekében a 478/2020. (XI. 3.) számú rendeletével veszélyhelyzetet rendelt el. A Kormány értékelve a járványügyi helyzet adatait, a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendeletben újabb védelmi intézkedéseket írt elő, egyben a Kormányrendelet 27. §-ában felhatalmazást adott az önkormányzatoknak, hogy a közigazgatási területükön lévő közterületeken, illetőleg nyilvános helyeken – a parkokban, zöldfelületeken való tartózkodás, illetőleg sporttevékenység végzés kivételével – kötelező maszkviselést írhasson elő.

A fentiekre tekintettel Újbuda Önkormányzata a járványügyi veszélyhelyzet ideje alatt a polgárok egészségének és életének megóvása érdekében rendelte el a kötelező maszkviselést Budapest XI. kerület közigazgatási területén.

**A 2. §-hoz**

Újbuda Önkormányzata a járványügyi veszélyhelyzet ideje alatt a polgárok egészségének és életének megóvása érdekében a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendeletben foglalt kivételekre is figyelemmel rendelte el a kötelező maszkviselést.

**A 3. §-hoz**

Ez a § rendelkezik arról, hogy ki ellenőrzi a rendelet előírásainak megtartását, valamint hogy mely jogszabály tartalmazza a jogszabálysértések következményeit.

**A 4. §-hoz**

Meghatározza a rendelet hatálybalépésének napját, valamint a hatályvesztésének a napját is, amelyet a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet alkalmazhatóságának időpontjához köt.